title: Deċiżjoni Nru 779/2007/KE tal-Parlament Ewropew u tal-Kunsill ta’ l- 20 ta’ Ġunju 2007 li tistabbilixxi għall-perjodu 2007-2013 programm speċifiku sabiex jipprevjeni u jikkumbatti l-vjolenza kontra t-tfal, iż-żgħażagħ u n-nisa u sabiex jipproteġi l-vittmi u l-gruppi li jkunu f’riskju (il-Programm Daphne III) bħala parti mill-Programm Ġenerali Drittijiet Fundamentali u Ġustizzja

text:
               3.7.2007

               MT

               Il-Ġurnal Uffiċjali ta’ l-Unjoni Ewropea

               L 173/19

         DEĊIŻJONI Nru 779/2007/KE TAL-PARLAMENT EWROPEW U TAL-KUNSILL
   ta’ l-20 ta’ Ġunju 2007
   li tistabbilixxi għall-perjodu 2007-2013 programm speċifiku sabiex jipprevjeni u jikkumbatti l-vjolenza kontra t-tfal, iż-żgħażagħ u n-nisa u sabiex jipproteġi l-vittmi u l-gruppi li jkunu f’riskju (il-Programm Daphne III) bħala parti mill-Programm Ġenerali “Drittijiet Fundamentali u Ġustizzja”
   Il-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 152 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali (1),
   Wara li kkunsidraw l-opinjoni tal-Kumitat tar-Reġjuni (2),
   Filwaqt li jaġixxu skond il-proċedura stabbilita fl-Artikolu 251 tat-Trattat (3),
   Billi:

               (1)

               It-Trattat jistabbilixxi li fid-definizzjoni u fl-implimentazzjoni tal-linji politiċi u attivitajiet Komunitarji kollha għandu jiġi żgurat livell għoli ta’ saħħa tal-bniedem; l-Artikolu 3(1)(p) tiegħu jesiġi li l-azzjoni Komunitarja tinkludi kontribut għall-kisba ta’ livell għoli ta’ protezzjoni tas-saħħa.

               (2)

               L-azzjoni Komunitarja għandha tikkomplementa l-linji politiċi nazzjonali diretti lejn it-titjib tas-saħħa pubblika, filwaqt li tevita s-sorsi ta’ periklu għas-saħħa tal-bniedem.

               (3)

               Il-vjolenza fiżika, sesswali u psikoloġika fuq it-tfal, iż-żgħażagħ u n-nisa, inkluż it-theddid ta’ tali atti, ta’ koerċizzjoni jew tat-tneħħija arbitrarja tal-libertà, kemm jekk isiru fil-ħajja pubblika kif ukoll jekk isiru f’dik privata, jikkostitwixxu ksur tad-dritt tagħhom għall-ħajja, għas-sigurtà, għal-libertà, għad-dinjità u għall-integrità fiżika u emozzjonali tagħhom u theddid serju għas-saħħa fiżika u mentali tal-vittmi ta’ tali vjolenza. Din il-vjolenza, mifruxa kif inhi fil-Komunità kollha, tikkostitwixxi ksur reali tad-drittijiet fundamentali, qerda tas-saħħa u ostakolu għat-tgawdija ta’ ċittadinanza sigura, libera u ġusta.

               (4)

               L-Organizzazzjoni Dinjija tas-Saħħa (WHO) tiddefinixxi s-saħħa bħala stat sħiħ ta’ benesseri fiżiku, mentali u soċjali u mhux biss bħala n-nuqqas ta’ mard jew infermità. Skond riżoluzzjoni ta’ l-1996 ta’ l-Assemblea tal-WHO, il-vjolenza hija problema ewlenija tas-saħħa pubblika fid-dinja kollha. Fir-rapport tagħha dwar il-vjolenza u s-saħħa tat-3 ta’ Ottubru 2002, il-WHO tirrakkomanda l-promozzjoni ta’ risposti preventivi ewlenin, it-tisħiħ tar-risposti għall-vittmi tal-vjolenza u t-tiżjid tal-kollaborazzjoni u ta’ l-iskambju ta’ informazzjoni dwar il-prevenzjoni tal-vjolenza.

               (5)

               Dawn il-prinċipji huma rikonoxxuti f’bosta konvenzjonijiet, dikjarazzjonijiet u protokolli ta’ l-organizzazzjonijiet u istituzzjonijiet internazzjonali ewlenin bħan-Nazzjonijiet Uniti, l-Organizzazzjoni Dinjija tax-Xogħol (ILO), il-Konferenza Dinjija dwar in-Nisa u l-Kungress Dinji kontra l-Isfruttament Sesswali Kummerċjali tat-Tfal.

               (6)

               Il-ġlieda kontra l-vjolenza għandha titpoġġa fil-kuntest tal-protezzjoni tad-drittijiet fundamentali, kif rikonoxxuti mill-Karta tad-Drittijiet Fundamentali ta’ l-Unjoni Ewropea (4) u l-ispjegazzjonijiet li jakkumpanjawha, filwaqt li jittieħed kont ta’ l-istatus tagħha, li tirrikonoxxi, inter alia, id-dritt għad-dinjità, għall-ugwaljanza u għas-solidarjetà. Din tinkludi numru ta’ artikoli speċifiċi relatati mal-protezzjoni u l-promozzjoni ta’ l-integrità fiżika u mentali, it-trattament ugwali għall-irġiel u għan-nisa, id-drittijiet tat-tfal u n-non-diskriminazzjoni, kif ukoll ir-rikonoxximent tal-projbizzjoni ta’ trattament inuman jew degradanti, ta’ l-iskjavitù u tax-xogħol forzat, u tax-xogħol tat-tfal. Hija tirrikonoxxi li huwa meħtieġ livell għoli ta’ protezzjoni tas-saħħa tal-bniedem fid-definizzjoni u fl-implimentazzjoni tal-linji politiċi u l-attivitajiet Komunitarji kollha.

               (7)

               Il-Parlament Ewropew sejjaħ lill-Kummissjoni sabiex tfassal u timplimenta programmi ta’ azzjoni sabiex jikkumbattu tali vjolenza, inter alia, fir-Riżoluzzjoni tiegħu tad-19 ta’ Mejju 2000 dwar il-komunikazzjoni mill-Kummissjoni lill-Kunsill u lill-Parlament Ewropew: “Għal azzjonijiet ulterjuri fil-ġlieda kontra t-traffikar tan-nisa” (5); ta’ l-20 ta’ Settembru 2001 dwar il-mutilazzjoni ġenitali feminili (6); tas-17 ta’ Jannar 2006 dwar strateġiji ta’ prevenzjoni kontra t-traffikar ta’ nisa u tfal li jkunu vulnerabbli għall-isfruttament sesswali (7); u tat-2 ta’ Frar 2006 dwar is-sitwazzjoni attwali fil-ġlieda kontra l-vjolenza kontra n-nisa (8) u kwalunkwe azzjoni futura.

               (8)

               Il-programm ta’ azzjoni Komunitarja stabbilit permezz tad-Deċiżjoni Nru 293/2000/KE tal-Parlament Ewropew u tal-Kunsill ta’ l-24 ta’ Jannar 2000 li tadotta programm ta’ azzjoni Komunitarja (“il-Programm Daphne”) (2000 sa 2003) dwar miżuri preventivi li jikkumbattu l-vjolenza kontra t-tfal, iż-żgħażagħ u n-nisa (9), għen sabiex jiżdied l-għarfien ġewwa l-Unjoni Ewropea u sabiex tiżdied u tissaħħaħ il-koperazzjoni bejn organizzazzjonijiet, fl-Istati Membri, attivi fil-ġlieda kontra l-vjolenza.

               (9)

               Il-programm ta’ azzjoni Komunitarja stabbilit permezz tad-Deċiżjoni Nru 803/2004/KE tal-Parlament Ewropew u tal-Kunsill tal-21 ta’ April 2004 li jadotta programm ta’ azzjoni Komunitarja (2004 sa 2008) sabiex jipprevjeni u jikkumbatti l-vjolenza fuq it-tfal, iż-żgħażagħ u n-nisa u sabiex jipproteġi l-vittmi u l-gruppi li jkunu f’riskju (“il-Programm Daphne II”) (10), żviluppa aktar ir-riżultati miksuba diġà mill-programm Daphne; skond l-Artikolu 8(2) tad-Deċiżjoni Nru 803/2004/KE il-Kummissjoni għandha tieħu l-passi meħtieġa sabiex tiżgura konsistenza bejn l-approprjazzjonijiet annwali u l-perspettivi finanzjarji l-ġodda.

               (10)

               Huwa kunsiljabbli li tiġi żgurata l-kontinwità għall-proġetti appoġġati mill-programmi Daphne u Daphne II.

               (11)

               Huwa importanti u meħtieġ li jiġu rikonoxxuti l-implikazzjonijiet serji immedjati u dawk fit-tul tal-vjolenza kontra t-tfal, iż-żgħażagħ u n-nisa għas-saħħa fiżika u mentali tagħhom, u għall-iżvilupp psikoloġiku u soċjali tagħhom, kif ukoll għall-opportunitajiet ugwali għal dawk konċernati, għall-individwi, familji u komunitajiet, u l-ispejjeż għolja soċjali u ekonomiċi għas-soċjetà ġeneralment.

               (12)

               Il-vjolenza kontra n-nisa tieħu ħafna forom li jvarjaw minn vjolenza domestika, li hija prevalenti fil-livelli kollha tas-soċjetà, għal drawwiet tradizzjonali dannużi assoċjati ma’ l-eżerċizzju ta’ vjolenza fiżika kontra n-nisa, bħall-mutilazzjoni ġenitali u bħal reati relatati ma’ l-unur, li jikkostitwixxu forma partikolari ta’ vjolenza kontra n-nisa.

               (13)

               It-tfal, iż-żgħażagħ jew in-nisa li jkunu xhieda ta’ qarib viċin li jiġi attakkat għandhom jiġu meqjusa bħala vittmi ta’ vjolenza skond il-programm stabbilit minn din id-Deċiżjoni (“il-programm”).

               (14)

               Fir-rigward tal-prevenzjoni tal-vjolenza, inklużi l-abbuż u l-isfruttament sesswali tat-tfal, taż-żgħażagħ u tan-nisa u l-protezzjoni tal-vittmi u tal-gruppi li jkunu f’riskju, l-Unjoni Ewropea tista’ tagħti valur miżjud lill-azzjonijiet li prevalentement iridu jittieħdu mill-Istati Membri b’dawn il-mezzi li ġejjin: id-disseminazzjoni u l-iskambju ta’ l-informazzjoni, ta’ l-esperjenza u ta’ prattika tajba; il-promozzjoni ta’ approċċ innovattiv; it-twaqqif konġunt ta’ prijoritajiet; l-iżvilupp tan-networking skond kif ikun meħtieġ; l-għażla ta’ proġetti mifruxa mal-Komunità kollha inklużi proġetti li jappoġġaw free-phone helplines għat-tfal u hotlines għal tfal neqsin u sfruttati sesswalment; il-motivazzjoni u l-mobilizzazzjoni tal-partijiet kollha konċernati u kampanji ta’ sensibilizzazzjoni tal-pubbliku kontra l-vjolenza fl-Ewropa kollha. Dawn l-azzjonijiet għandhom jinkludu wkoll appoġġ għat-tfal, żgħażagħ u nisa li jkunu vittmi ta’ traffikar.

               (15)

               Billi l-kawżi bażilari u l-konsegwenzi ta’ vjolenza jistgħu sikwit jiġu indirizzati b’mod effettiv minn organizzazzjonijiet lokali u reġjonali li jaġixxu f’koperazzjoni mal-kontraparti tagħhom minn Stati Membri oħrajn, il-programm għandu jagħti importanza xierqa lill-miżuri u azzjonijiet preventivi ta’ appoġġ għall-vittmi li jitwettqu fil-livelli lokali u reġjonali.

               (16)

               Ladarba l-għanijiet ta’ din id-Deċiżjoni, jiġifieri sabiex tipprevjeni u tikkumbatti kull forma ta’ vjolenza kontra t-tfal, iż-żgħażagħ u n-nisa ma jistgħux jinkisbu suffiċjentement mill-Istati Membri minħabba l-ħtieġa ta’ skambju ta’ informazzjoni fil-livell Komunitarju u tad-disseminazzjoni mal-Kommunità kollha ta’ informazzjoni dwar prattika tajba, u jistgħu jinkisbu aħjar fil-livell Komunitarju, minħabba l-ħtieġa ta’ ħidma koordinata u multidixxiplinari u minħabba l-iskala jew l-impatt tal-programm, il-Komunità tista’ tadotta miżuri, skond il-prinċipju ta’ sussidjarjetà kif stabbilit fl-Artikolu 5 tat-Trattat. Skond il-prinċipju ta’ proporzjonalità, kif stabbilit f’dak l-Artikolu, din id-Deċiżjoni ma tmurx lil hinn minn dak li huwa meħtieġ sabiex jinkisbu dawk l-għanijiet.

               (17)

               Din id-Deċiżjoni tistabbilixxi, għall-perjodu operattiv kollu tal-Programm, pakkett finanzjarju li jikkostitwixxi r-referenza prinċipali, fis-sens tal-punt 37 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (11), għall-awtorità baġitarja matul il-proċedura baġitarja annwali.

               (18)

               Hija meħtieġa l-applikazzjoni tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (12), minn hawn ’il quddiem imsejjaħ “ir-Regolament Finanzjarju”, u tar-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jistabbilixxi regoli dettaljati għall-implimentazzjoni tar-Regolament (KE, Euratom) 1605/2002 tar-Regolament Finanzjarju applikabbli għall-baġit ġenerali tal-Komunitajiet Ewropej (13), li jissalvagwardaw l-interessi finanzjarji tal-Komunità, filwaqt li jittieħed kont tal-prinċipji tas-sempliċità u tal-konsistenza fl-għażla ta’ l-istrumenti baġitarji, ta’ limitazzjoni fuq in-numru tal-każijiet fejn il-Kummissjoni żżomm responsabbiltà diretta għall-implimentazzjoni u l-amministrazzjoni tagħhom, u l-proporzjonalità meħtieġa bejn l-ammont ta’ riżorsi u l-piż amministrattiv relatat ma’ l-użu tagħhom.

               (19)

               Għandhom jittieħdu wkoll miżuri adegwati għall-prevenzjoni ta’ irregolaritajiet u frodi, u għandhom jittieħdu l-passi meħtieġa, sabiex jiġu rkuprati fondi mitlufa, indebitament imħallsa jew skorrettament użati, konformement mar-Regolament tal-Kunsill (KE, Euratom) Nru 2988/95 tat-18 ta’ Diċembru 1995 dwar il-protezzjoni ta’ l-interessi finanzjarji tal-Komunitajiet Ewropej (14), mar-Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunitajiet Ewropej kontra l-frodi u irregolaritajiet oħra (15) u mar-Regolament (KE) Nru 1073/1999 tal-Parlament Ewropew u tal-Kunsill tal-25 ta’ Mejju 1999 dwar investigazzjonijiet immexxija mill-Uffiċċju Ewropew Kontra l-Frodi (OLAF) (16).

               (20)

               Ir-Regolament Finanzjarju jesiġi li jkun provdut att bażiku sabiex jiġu koperti l-għotjiet operattivi.

               (21)

               Il-miżuri meħtieġa għall-implementazzjoni ta’ din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizju tas-setgħat ta’ implementazzjoni konferiti lill-Kummissjoni (17).

               (22)

               Il-parteċipazzjoni bilanċjata ta’ nisa u rġiel fil-proċess deċiżjonali hija element ċentrali fil-kisba ta’ ugwaljanża sostantiva bejn in-nisa u l-irġiel. L-Istati Membri għandhom, għalhekk, jużaw l-aqwa sforzi tagħhom sabiex jiksbu bilanċ bejn is-sessi fil-kompożizzjoni tal-kumitat imsemmi fl-Artikolu 10,

         IDDEĊIDEW KIF ĠEJ:
   Artikolu 1
   Suġġett u kamp ta’ applikazzjoni
   1.   Filwaqt li tibni fuq il-linji politiċi u l-objettivi stabbiliti fil-programmi Daphne u Daphne II, din id-Deċiżjoni tistabbilixxi programm speċifiku sabiex jipprevjeni u jikkumbatti l-vjolenza kontra t-tfal, iż-żgħażagħ u n-nisa u sabiex jipproteġi lill-vittmi u lill-gruppi li jkunu f’riskju (“il-Programm Daphne III”), minn hawn ‘il quddiem imsejjaħ “il-programm”, bħala parti mill-programm ġenerali “Drittijiet Fondamentali u Ġustizzja”, sabiex jikkontribwixxi għal livell għoli ta’ protezzjoni mill-vjolenza sabiex tissaħħaħ il-protezzjoni tas-saħħa fiżika u mentali.
   2.   Il-programm għandu jkopri l-perjodu mill-1 ta’ Jannar 2007 sal-31 ta’ Diċembru 2013.
   3.   Għall-finijiet tal-programm, it-terminu “tfal” ikopri firxa ta’ età ta’ 0-18-il sena, skond l-istrumenti internazzjonali li jirrigwardaw id-drittijiet tat-tfal.
   4.   Madankollu, il-proġetti b’azzjonijiet imfassla b’mod partikolari għal gruppi benefiċjarji bħal, per eżempju, “adoloxxenti” (13 sa 19-il sena) jew persuni minn 12 sa 25 sena, għandhom jiġu kkunsidrati bħala proġetti li jimmiraw lejn il-kategorija taż-żgħażagħ.
   Artikolu 2
   Objettivi ġenerali
   1.   L-għan tal-programm għandu jkun li jikkontribwixxi għall-protezzjoni tat-tfal, taż-żgħażagħ u tan-nisa kontra kull forma ta’ vjolenza u li jikseb livell għoli ta’ protezzjoni tas-saħħa, benessere u koeżjoni soċjali.
   2.   Mingħajr preġudizzju għall-objettivi u setgħat tal-Komunità Ewropea, l-objettivi ġenerali tal-programm għandhom jikkontribwixxu, b’mod speċjali fir-rigward ta’ tfal, żgħażagħ u nisa, għall-iżvilupp ta’ linji politiċi Komunitarji, u b’mod iżjed speċifiku, għal dawk marbuta mas-saħħa pubblika, mad-drittijiet tal-bniedem u ma’ l-ugwaljanza bejn is-sessi, kif ukoll għal azzjonijiet immirati lejn il-protezzjoni tad-drittijiet tat-tfal, u mal-ġlieda kontra t-traffikar tal-bnedmin u l-isfruttament sesswali.
   Artikolu 3
   Objettiv speċifiku
   Il-programm għandu jkollu l-objettiv speċifiku li jikkontribwixxi għall-prevenzjoni ta’, u l-ġlieda kontra, kull forma ta’ vjolenza li sseħħ fil-pubbliku jew fil-privat kontra t-tfal, iż-żgħażagħ u n-nisa, inklużi l-isfruttament sesswali u t-traffikar fil-bnedmin, billi jittieħdu miżuri preventivi u jingħata appoġġ lill-vittmi u lill-gruppi li jkunu f’riskju. Dan għandu jinkiseb permezz ta’ l-azzjonijiet transnazzjonali li ġejjin, jew tipi oħrajn ta’ azzjonijiet kif imsemmi fl-Artikolu 4:

               (a)

               l-għoti ta’ assistenza u inkoraġġiment lill-organizzazzjonijiet mhux governattivi (NGOs) u organizzazzjonijiet oħrajn attivi f’dan il-qasam, kif imsemmi fl-Artikolu 7;

               (b)

               l-iżvilupp u l-implimentazzjoni ta’ azzjonijiet ta’ sensibilizzazzjoni tal-kuxjenzi li jimmiraw udjenzi speċifiċi, bħal professjonijiet speċifiċi, awtoritajiet kompetenti, setturi identifikati tal-pubbliku ġenerali u gruppi li jkunu f’riskju, bil-ħsieb kemm li jitjieb l-apprezzament ta’, u tiġi promossa l-adozzjoni ta’, approċċ ta’ tolleranza-żero lejn il-vjolenza kif ukoll li jiġi inkoraġġut l-appoġġ għall-vittmi u r-rapportar ta’ inċidenti ta’ vjolenza lill-awtoritajiet kompetenti;

               (ċ)

               id-disseminazzjoni tar-riżultati miksuba taħt il-programmi Daphne u Daphne II, inklużi l-adattament, it-trasferiment u l-użu tagħhom minn benefiċjarji oħrajn jew f’żoni ġeografiċi oħrajn;

               (d)

               l-identifikazzjoni u t-tisħiħ ta’ azzjonijiet li jikkontribwixxu għat-trattament pożittiv ta’ persuni li jkunu f’riskju ta’ vjolenza, jiġifieri permezz ta’ approċċ li jinkoraġġixxi rispett għalihom u jippromwovi l-benessere u r-realizzazzjoni personali tagħhom;

               (e)

               it-twaqqif u l-appoġġ ta’ networks multidixxiplinarji bil-ħsieb li tissaħħaħ il-koperazzjoni bejn l-NGOs u organizzazzjonijiet oħrajn attivi f’dan il-qasam;

               (f)

               l-assigurazzjoni ta’ l-espansjoni ta’ informazzjoni bbażata fuq evidenza u tal-bażi tal-konoxxenza, l-iskambju ta’ informazzjoni, l-identifikazzjoni u d-disseminazzjoni ta’ informazzjoni u prattika tajba, anke permezz ta’ riċerka, taħriġ, żjarat ta’ studju u skambju ta’ persunal;

               (g)

               it-tfassil u l-ittestjar ta’ materjali ta’ sensibilizzazzjoni tal-kuxjenza u edukattivi fir-rigward tal-prevenzjoni tal-vjolenza kontra t-tfal, iż-żgħażagħ u n-nisa, u s-supplimentar u addattament ta’ dawk li huma diġà disponibbli għall-użu f’żoni ġeografiċi oħrajn jew għal gruppi mmirati oħrajn;

               (h)

               studju ta’ fenomeni relatati mal-vjolenza u l-impatt tagħhom, kemm fuq il-vittmi kif ukoll fuq is-soċjetà kollha, inklużi l-ispejjeż tal-kura tas-saħħa, soċjali u ekonomiċi, sabiex jiġu indirizzati l-kawżi bażilari tal-vjolenza fil-livelli kollha tas-soċjetà;

               (i)

               l-iżvilupp u l-implementazzjoni ta’ programmi ta’ appoġġ għal vittmi u persuni li jkunu f’riskju u programmi ta’ intervent għal min jikkommetti r-reat, filwaqt li tiġi żgurata s-sigurtà tal-vittmi.

         Artikolu 4
   Tipi ta’ azzjonijiet
   Bil-ħsieb li jsegwi l-objettivi ġenerali u speċifiċi stabbiliti fl-Artikoli 2 u 3, il-programm għandu jappoġġa t-tipi ta’ azzjonijiet li ġejjin, taħt il-kondizzjonijiet stabbiliti fil-programmi annwali ta’ ħidma:

               (a)

               azzjonijiet speċifiċi meħuda mill-Kummissjoni, bħal studji u riċerka, stħarriġ pubbliku u surveys, żvilupp ta’ indikaturi u metodoloġiji, ġbir, żvilupp u disseminazzjoni ta’ data u ta’ statistika, seminars, konferenzi u laqgħat ta’ esperti, organizzazzjoni ta’ kampanji pubbliċi u avvenimenti, żvilupp u manteniment ta’ servizz ta’ helpdesk u websites, tħejjija u disseminazzjoni ta’ materjal ta’ informazzjoni (inklużi applikazzjonijiet ta’ IT u riżorsi ta’ taħriġ), twaqqif u faċilitazzjoni ta’ think-tank ta’ partijiet interessati li jipprovdi konsulenza esperta relatata mal-vjolenza, appoġġ għal networks ta’ esperti nazzjonali, u attivitajiet ta’ analiżi, monitoraġġ u valutazzjoni;

               (b)

               proġetti transnazzjonali speċifiċi ta’ interess Komunitarju li jinvolvu mill-inqas żewġ Stati Membri taħt il-kondizzjonijiet stabbiliti fil-programmi annwali ta’ ħidma;

               (ċ)

               appoġġ għall-attivitajiet ta’ NGOs jew organizzazzjonijiet oħrajn f’ħidma għal għan ta’ interess Ewropew ġenerali rigward l-objettivi ġenerali tal-programm, stabbiliti fl-Artikolu 2 taħt il-kondizzjonijiet stabbiliti fil-programmi annwali ta’ ħidma.

         Artikolu 5
   Il-parteċipazzjoni ta’ pajjiżi terzi
   Il-pajjiżi li ġejjin jistgħu jieħdu sehem fl-azzjonijiet tal-programm:

               (a)

               pajjiżi li magħhom l-Unjoni Ewropea iffirmat Trattat ta’ Adeżjoni;

               (b)

               pajjiżi kandidati li jibbenefikaw minn strateġija ta’ qabel l-adeżjoni, skond il-prinċipji ġenerali u t-termini u l-kondizzjonijiet ġenerali għall-parteċipazzjoni ta’ dawk il-pajjiżi fil-programmi Komunitarji stabbiliti, rispettivament, bil-Ftehim Kwadru u bid-deċiżjonjiet tal-Kunsilli ta’ Assoċjazzjoni;

               (ċ)

               l-Istati ta’ l-EFTA li huma Partijiet għall-Ftehim dwar iż-ŻEE, skond id-dispożizzjonijiet ta’ dak il-Ftehim;

               (d)

               il-pajjiżi tal-Balkani tal-Punent, skond l-arranġamenti li jridu jiġu stabbiliti ma’ dawk il-pajjiżi taħt ftehim kwadru dwar il-prinċipji ġenerali għall-parteċipazzjoni tagħhom fi programmi Komunitarji.

         Mal-proġetti jistgħu jkunu assoċjati pajjiżi kandidati li ma jiħdux sehem fil-programm, fejn dan jikkontribwixxi għall-preparazzjoni tagħhom għall-adeżjoni, jew pajjiżi terzi oħrajn li ma jiħdux sehem fil-programm, fejn dan iservi għall-finijiet tal-proġetti.
   Artikolu 6
   Il-gruppi benefiċjarji u l-gruppi mmirati
   1.   Il-programm għandu jibbenefika t-tfal, iż-żgħażagħ u n-nisa li jkunu vittmi, jew li jkunu f’riskju li jsiru vittmi, tal-vjolenza.
   2.   Il-gruppi prinċipalment immirati mill-programm għandhom ikunu, inter alia, il-familji, l-għalliema u l-persunal edukattiv, il-ħaddiema soċjali, il-pulizija u l-gwardjani tal-fruntiera, l-awtoritajiet lokali, nazzjonali u militari, il-persunal mediku u paramediku, il-persunal ġudizzjali, l-NGOs, it-trade unions u l-komunitajiet reliġjużi.
   Artikolu 7
   Aċċess għall-programm
   L-aċċess għall-programm għandu jkun miftuħ għal organizzazzjonijiet u istituzzjonijiet privati jew pubbliċi (l-awtoritajiet lokali fil-livell xieraq, dipartimenti ta’ l-università u ċentri ta’ riċerka) li jaħdmu sabiex jipprevjenu u jikkumbattu l-vjolenza fuq it-tfal, iż-żgħażagħ u n-nisa jew sabiex jipprovdu protezzjoni minn din il-vjolenza jew sabiex jagħtu appoġġ lill-vittmi jew jimplimentaw azzjonijiet maħsuba sabiex jippromwovu ċ-ċaħda ta’ din il-vjolenza jew iħeġġu tibdil fl-attitudni jew fl-imġiba lejn il-gruppi vulnerabbli u l-vittmi tal-vjolenza.
   Artikolu 8
   Tipi ta’ intervent
   1.   Il-finanzjament Komunitarju jista’ jkun fil-forom legali li ġejjin:

               —

               għotjiet,

               —

               kuntratti ta’ akkwist pubbliku.

         2.   L-għotjiet tal-Komunità għandhom jingħataw wara l-konsiderazzjoni ta’ l-applikazzjonijiet li jiġu preżentati fuq sejħiet għal proposti, ħlief f’każijiet eċċezzjonali ta’ urġenza debitament sostanzjati jew fejn il-karatteristiċi tal-benefiċjarju ma jħallux għażla oħra għal azzjoni partikolari. L-għotjiet tal-Komunità għandhom jiġu pprovduti permezz ta’ għotjiet operattivi u għotjiet għal azzjonijiet. Ir-rata massima ta’ kofinanzjament għandha tiġi speċifikata fil-programmi annwali ta’ ħidma.
   3.   Barra minn hekk, in-nefqa tista’ ssir disponibbli għal miżuri komplementari, permezz ta’ kuntratti ta’ akkwist pubbliku, f’liema każ il-fondi Komunitarji għandhom ikopru l-akkwist ta’ servizzi u ta’ oġġetti, relatati direttament mal-miri tal-programm. Dan għandu jkopri, inter alia, in-nefqa għal informazzjoni u komunikazzjoni, tħejjija, implimentazzjoni, monitoraġġ, kontroll u valutazzjoni ta’ proġetti, linji politiċi, programmi u leġislazzjoni.
   Artikolu 9
   Miżuri implimentattivi
   1.   Il-Kummissjoni għandha timplimenta l-asssitenza Komunitarja skond ir-Regolament Finanzjarju.
   2.   Sabiex timplimenta l-programm, il-Kummissjoni għandha, fil-limiti ta’ l-objettivi ġenerali, tal-programm, stabbiliti fl-Artikolu 2, tadotta programm annwali ta’ ħidma li jispeċifika l-objettivi speċifiċi tiegħu, il-prijoritajiet tematiċi, deskrizzjoni ta’ miżuri ta’ akkumpanjament previsti fl-Artikolu 8 u, jekk tkun meħtieġa, lista ta’ azzjonijiet oħrajn. Il-programm annwali ta’ ħidma għandu jispeċifika l-perċentwali minima tan-nefqa annwali li għandha tingħata għall-għotjiet.
   3.   Il-programm annwali ta’ ħidma għandu jkun addottat skond il-proċedura ta’ ġestjoni msemmija fl-Artikolu 10(2).
   4.   Il-miżuri meħtieġa għall-implimentazzjoni ta’ din id-Deċiżjoni fir-rigward tal-materji l-oħrajn kollha għandhom jiġu adottati skond il-proċedura konsultattiva msemmija fl-Artikolu 10(3).
   5.   Il-proċeduri ta’ valutazzjoni u ta’ allokazzjoni relatati ma’ għotjiet għal azzjonijiet għandhom jieħdu kont ta’, inter alia, dawn il-kriterji li ġejjin:

               (a)

               l-objettivi ġenerali u speċifiċi kif speċifikati fl-Artikoli 2 u 3 u l-miżuri meħuda fl-oqsma differenti kif speċifikati fl-Artikolu 3 u l-konformità mal-programm annwali ta’ ħidma;

               (b)

               il-kwalità ta’ l-azzjoni proposta fir-rigward tal-konċezzjoni, organizzazzjoni, preżentazzjoni u r-riżultati mistennija tagħha;

               (ċ)

               l-ammont mitlub għall-finanzjament Komunitarju u l-effikaċja fid-dawl ta’ l-ispejjeż fir-rigward tar-riżultati mistennija;

               (d)

               l-impatt tar-riżultati mistennija fir-rigward ta’ l-objettivi ġenerali u speċifiċi tal-programm definiti fl-Artikoli 2 u 3 u l-miżuri meħuda fl-oqsma differenti kif speċifikati fl-Artikolu 3;

               (e)

               l-innovazzjoni.

         6.   L-applikazzjonijiet għal għotjiet operattivi, imsemmija fl-Artikolu 4(ċ), għandhom jiġu valutati fid-dawl ta’ dawn li ġejjin:

               (a)

               il-konsistenza ma’ l-objettivi tal-programm;

               (b)

               il-kwalità ta’ l-attivitajiet pjanati;

               (ċ)

               l-effett multiplikatorju probabbli fuq il-pubbliku ta’ dawn l-attivitajiet;

               (d)

               l-impatt ġeografiku ta’ l-attivitajiet imwettqa;

               (e)

               l-involviment taċ-ċittadini fl-organizzazzjoni tal-korpi konċernati;

               (f)

               il-proporzjon spiża-effikaċja ta’ l-attività proposta.

         Artikolu 10
   Kumitat
   1.   Il-Kummissjoni għandha tkun assistita minn kumitat.
   2.   Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE, b’kont meħud tad-dispożizzjonijiet ta’ l-Artikolu 8 tagħha.
   Il-perjodu stipulat fl-Artikolu 4(3) tad-Deċiżjoni 1999/468/KE għandu jiġi stabbilit għal xahrejn.
   3.   Fejn issir referenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE, b’kont meħud tad-dispożizzjonijiet ta’ l-Artikolu 8 tagħha.
   4.   Il-kumitat għandu jadotta r-regoli ta’ proċedura tiegħu.
   Artikolu 11
   Komplementarjetà
   1.   Għandhom ikunu mfittxija s-sinerġiji u l-komplementarjetà ma’ strumenti Komunitarji oħrajn, b’mod partikolari mal-programmi ġenerali “Sigurtà u Salvagwardja tal-Libertajiet” u “Solidarjetà u Ġestjoni tal-Flussi ta’ Migrazzjoni”, is-Seba’ Programm Kwadru ta’ Riċerka u Żvilupp kif ukoll il-programmi dwar il-protezzjoni tas-saħħa, “Impjiegi u Solidarjetà Soċjali - PROGRESS” u “Safer Internet Plus”. Il-komplementarjetà għandha tiġi mfittxija ma’ l-Istitut Ewropew għall-Ugwaljanza bejn is-Sessi. L-element statistiku ta’ informazzjoni dwar il-vjolenza għandu jiġi żviluppat b’kollaborazzjoni ma’ l-Istati Membri, bl-użu kif meħtieġ tal-Programm Statistiku Komunitarju.
   2.   Dan il-programm jista’ jikkondividi riżorsi ma’ strumenti Komunitarji oħrajn, b’mod partikolari mal-programmi ġenerali “Sigurtà u Salvagwardja tal-Libertajiet”, “Solidarjetà u Ġestjoni tal-Flussi ta’ Migrazzjoni” u s-Seba’ Programm Kwadru ta’ Riċerka u Żvilupp sabiex jiġu implimentati azzjonijiet li jilħqu l-objettivi tal-programmi kollha.
   3.   L-operazzjonijiet iffinanzjati taħt din id-Deċiżjoni ma għandhomx jirċievu assistenza għall-istess skop minn strumenti finanzjarji Komunitarji oħrajn. Il-Kummissjoni għandha tiżgura li l-benefiċjarji tal-programm jipprovdu lill-Kummissjoni b’informazzjoni dwar finanzjament riċevut mill-baġit ġenerali ta’ l-Unjoni Ewropea u minn sorsi oħrajn, kif ukoll informazzjoni dwar applikazzjonijiet kurrenti għal finanzjament.
   Artikolu 12
   Finanzjament
   1.   Il-pakkett finanzjarju għall-implimentazzjoni ta’ din id-Deċiżjoni huwa stabbilit għal EUR 116,85 miljun għall-perjodu stabbilit fl-Artikolu 1.
   2.   L-allokazzjonijiet għall-azzjonijiet previsti fil-programm għandhom jiddaħħlu fl-approprjazzjonijiet annwali tal-baġit ġenerali ta’ l-Unjoni Ewropea. L-approprjazzjonijiet annwali disponibbli għandhom jiġu awtorizzati mill-awtorità baġitarja fil-limiti tal-qafas finanzjarju.
   Artikolu 13
   Monitoraġġ
   1.   Għal kwalunkwe azzjoni ffinanzjata mill-programm, il-Kummissjoni għandha tiżgura li l-benefiċjarju jippreżenta rapporti tekniċi u finanzjarji dwar il-progress fix-xogħol. Għandu jiġi ppreżentat ukoll rapport finali fi żmien tliet xhur mit-tlestija ta’ l-azzjoni. Il-Kummissjoni għandha tiddetermina l-forma u l-kontenut tar-rapporti.
   2.   Il-Kummissjoni għandha tiżgura li l-kuntratti u l-ftehim li jirriżultaw mill-implimentazzjoni tal-programm jipprovdu b’mod partikolari għas-superviżjoni u l-kontroll finanzjarju mill-Kummissjoni (jew kwalunkwe rappreżentant awtorizzat minnha), jekk meħtieġ permezz ta’ kontrolli fuq il-post, inkluż kontrolli ta’ kampjuni, u verifiki mill-Qorti ta’ l-Awdituri.
   3.   Għal perjodu ta’ ħames snin wara l-aħħar pagament fir-rigward ta’ kwalunkwe azzjoni, il-Kummissjoni għandha tesiġi li l-benefiċjarju ta’ għajnuna finanzjarja jżomm, għad-dispożizzjoni tal-Kummissjoni, id-dokumenti kollha ta’ sostenn rigward l-infiq fuq l-azzjoni.
   4.   Abbażi tar-riżultati tar-rapporti u tal-kontrolli ta’ kampjuni msemmija fil-paragrafi 1 u 2, il-Kummissjoni għandha, jekk meħtieġ, taġġusta l-iskala jew il-kondizzjonijiet ta’ l-allokazzjoni ta’ l-assistenza finanzjarja oriġinarjament approvata, kif ukoll l-iskeda ta’ żmien għall-pagamenti.
   5.   Il-Kummissjoni għandha tieħu kull pass ieħor meħtieġ sabiex tivverifika li l-azzjonijiet iffinanzjati jitwettqu korrettament u konformement mad-disposizzjonijiet ta’ din id-Deċiżjoni u tar-Regolament Finanzjarju.
   Artikolu 14
   Il-protezzjoni ta’ l-interessi finanzjarji Komunitarji
   1.   Il-Kummissjoni għandha tiżgura li, meta jiġu implimentati azzjonijiet iffinanzjati taħt din id-Deċiżjoni, l-interessi finanzjarji Komunitarji jkunu protetti bl-applikazzjoni ta’ miżuri preventivi kontra l-frodi, il-korruzzjoni u kull attività illegali oħra, permezz ta’ kontrolli effettivi u permezz ta’ l-irkupru ta’ l-ammonti indebitament imħallsa u, jekk jiġu skoperti irregolaritajiet, permezz ta’ pieni effettivi, proporzjonati u dissważivi, skond ir-Regolament (KE, Euratom) Nru 2988/95, ir-Regolament (Euratom, KE) Nru 2185/96 u r-Regolament (KE) Nru 1073/1999.
   2.   Għall-azzjonijiet Komunitarji ffinanzjati taħt dan il-programm, għandhom japplikaw ir-Regolament (KE, Euratom) Nru 2988/95 u r-Regolament (Euratom, KE) Nru 2185/96 għal kull ksur ta’ xi dispożizzjoni tal-liġi Komunitarja, inkluż ksur ta’ obbligu kuntrattwali stipulat abbażi tal-programm, li jirriżulta minn att jew ommissjoni ta’ operatur ekonomiku, li jkollu, jew kien ikollu, l-effett li jippreġudika l-baġit ġenerali ta’ l-Unjoni Ewropea jew il-baġits amministrati taħtu, b’element ta’ nefqa mhux ġustifikat.
   3.   Il-Kummissjoni għandha tnaqqas, tissospendi jew tirkupra l-ammont ta’ assistenza finanzjarja mogħtija għal azzjoni jekk issib irregolaritajiet, inkluż nuqqas ta’ konformità mad-dispożizzjonijiet ta’ din id-Deċiżjoni jew tad-deċiżjoni individwali jew tal-kuntratt jew ftehim li jagħtu l-appoġġ finanzjarju in kwistjoni, jew jekk jirriżulta li, mingħajr ma tkun intalbet l-approvazzjoni tal-Kummissjoni, l-azzjoni tkun ġiet suġġetta għal tibdil li jmur kontra n-natura jew il-kondizzjonijiet implimentattivi tal-proġett.
   4.   Jekk il-limiti ta’ żmien ma jkunux ġew osservati jew jekk parti biss mill-assistenza finanzjarja allokata tkun ġustifikata mill-progress li jkun sar bl-implimentazzjoni ta’ azzjoni, il-Kummissjoni għandha titlob lill-benefiċjarju sabiex jippreżenta osservazzjonijiet fi żmien perjodu speċifikat. Jekk il-benefiċjarju ma jagħtix tweġiba sodisfaċenti, il-Kummissjoni tista’ tikkanċella l-assistenza finanzjarja li jkun fadal u tesiġi ir-rimbors tas-somom diġà mħallsa.
   5.   Kwalunkwe pagament indebitu għandu jiġi rimborsat lill-Kummissjoni. L-interessi għandhom jiġu magħduda ma’ kull somma mhux rimborsata fiż-żmien adegwat taħt il-kondizzjonijiet stabbiliti mir-Regolament Finanzjarju.
   Artikolu 15
   Valutazzjoni
   1.   Il-programm għandu jiġi mmonitorjat regolarment sabiex tiġi segwita l-implimentazzjoni ta’ l-attivitajiet imwettqa taħtu.
   2.   Il-Kummissjoni għandha tiżgura valutazzjoni regolari, indipendenti u esterna tal-programm.
   3.   Il-Kummissjoni għandha tippreżenta lill-Parlament Ewropew u lill-Kunsill:

               (a)

               rapport interim ta’ valutazzjoni dwar ir-riżultati miksuba u dwar l-aspetti kwalitattivi u kwantitattivi ta’ l-implimentazzjoni tal-programm mhux aktar tard mill-31 ta’ Marzu 2011 akkumpanjat minn lista tal-proġetti u miżuri ffinanzjati;

               (b)

               komunikazzjoni dwar il-kontinwazzjoni ta’ dan il-programm mhux aktar tard mill-31 ta’ Mejju 2012;

               (ċ)

               rapport ta’ valutazzjoni ex post, dwar l-implimentazzjoni u r-riżultati tal-programm mhux aktar tard mill-31 ta’ Diċembru 2014.

         Artikolu 16
   Il-pubblikazzjoni tal-proġetti
   Il-Kummissjoni għandha annwalment tippubblika lista tal-proġetti ffinanzjati taħt il-programm flimkien ma’ deskrizzjoni qasira ta’ kull proġett.
   Artikolu 17
   Miżuri transitorji
   Id-Deċiżjoni Nru 803/2004/KE hija b’dan imħassra. L-azzjonijiet mibdija skond dik id-Deċiżjoni għandhom ikomplu jkunu regolati minnha, sakemm jitlestew.
   Artikolu 18
   Dħul fis-seħħ
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmul fi Strasburgu, 20 ta’ Ġunju 2007.

            Għall-Parlament Ewropew

            Il-Presiden

         H.-G. PÖTTERING

            Mill-Kunsill

            Il-President

         G. GLOSER

      (1)  ĠU C 69, 21.3.2006, p. 1.

      (2)  ĠU C 192, 16.8.2006, p. 25.

      (3)  Opinjoni tal-Parlament Ewropew tal-5 ta’ Settembru 2006 (għadha mhijiex pubblikata fil-Ġurnal Uffiċjali), Pożizzjoni Komuni tal-Kunsill tal-5 ta’ Marzu 2007 (għadha mhijiex pubblikata fil-Ġurnal Uffiċjali), u Pożizzjoni tal-Parlament Ewropew tat-22 ta’ Mejju 2007 (għadha mhijiex pubblikata fil-Ġurnal Uffiċjali).

      (4)  ĠU C 364, 18.12.2000, p. 1.

      (5)  ĠU C 59, 23.2.2001, p. 307.

      (6)  ĠU C 77 E, 28.3.2002, p. 126.

      (7)  ĠU C 287 E, 24.11.2006, p. 75.

      (8)  ĠU C 288 E, 25.11.2006, p. 66.

      (9)  ĠU L 34, 9.2.2000, p. 1.

      (10)  ĠU L 143, 30.4.2004, p. 1.

      (11)  ĠU C 139, 14.6.2006, p. 1.

      (12)  ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (13)  ĠU L 357, 31.12.2002, p. 1. Regolament kif emendat l-aħħar mir-Regolament (KE, Euratom) Nru 478/2007 (ĠU L 111. 28.4.2007, p. 13).

      (14)  ĠU L 312, 23.12.1995, p. 1.

      (15)  ĠU L 292, 15.11.1996, p. 2.

      (16)  ĠU L 136, 31.5.1999, p. 1.

      (17)  ĠU L 184, 17.7.1999, p. 23. Id-Deċiżjoni kif emendata mid-Deċiżjoni 2006/512/KE (ĠU L 200, 22.7.2006, p. 11).


title: 2012/418/UE: Deċiżjoni tal-Kunsill tal- 21 ta’ Diċembru 2011 dwar l-iffirmar, f’isem l-Unjoni Ewropea, u l-applikazzjoni provviżorja ta' ċerti dispożizzjonijiet tal-Ftehim ta' Sħubija u Koperazzjoni bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Iraq, min-naħa l-oħra

text:
               31.7.2012

               MT

               Il-Ġurnal Uffiċjali tal-Unjoni Ewropea

               L 204/18

         DEĊIŻJONI TAL-KUNSILL
   tal-21 ta’ Diċembru 2011
   dwar l-iffirmar, f’isem l-Unjoni Ewropea, u l-applikazzjoni provviżorja ta' ċerti dispożizzjonijiet tal-Ftehim ta' Sħubija u Koperazzjoni bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Iraq, min-naħa l-oħra
   (2012/418/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 79(3), l-Artikoli 91 u 100, l-Artikolu 192(1), l-Artikoli 194, 207 u 209, flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fit-23 ta’ Marzu 2006, il-Kunsill awtorizza lill-Kummissjoni biex tinnegozja Ftehim ta’ Kummerċ u Koperazzjoni mar-Repubblika tal-Iraq.

               (2)

               Fis-27 ta' Ottubru 2009, il-Kunsill awtorizza modifiki għad-direttivi ta' negozjar, fuq proposta mill-Kummissjoni, biex b'hekk jittejjeb l-istatus tal-Ftehim billi jinbidel it-terminu "Kummerċ" bit-terminu "Sħubija" fit-titlu u billi jiġi stabbilit Kunsill ta' Koperazzjoni fuq livell ministerjali.

               (3)

               Il-Ftehim ta' Sħubija u Koperazzjoni bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Iraq, min-naħa l-oħra (“il-Ftehim”) għandu jiġi ffirmat. Ċerti partijiet tal-Ftehim għandhom jiġu applikati provviżorjament, sakemm jitlestew il-proċeduri għall-konklużjoni tiegħu.

               (4)

               Id-dispożizzjonijiet tal-Ftehim li jaqgħu fl-ambitu tal-Parti Tlieta, Titolu V tat-Trattat dwar il-Funzjonament tal-Unjoni Ewropea jorbtu lir-Renju Unit u lill-Irlanda bħala Partijiet Kontraenti separati, u mhux bħala partijiet tal-Unjoni Ewropea, sakemm l-Unjoni Ewropea flimkien mar-Renju Unit u/jew l-Irlanda ma jinnotifikawx b'mod konġunt lill-Iraq li r-Renju Unit u/jew l-Irlanda jintrabtu bħala parti mill-Unjoni Ewropea f'konformità mal-Protokoll Nru 21 dwar il-pożizzjoni tar-Renju Unit u tal-Irlanda fir-rigward tal-ispazju ta' Libertà, Sigurtà u Ġustizzja anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea. Jekk ir-Renju Unit u/jew l-Irlanda ma jibqgħux marbutin bħala parti mill-Unjoni Ewropea f'konformità mal-Artikolu 4a tal-Protokoll Nru 21, l-Unjoni Ewropea flimkien mar-Renju Unit u/jew l-Irlanda għandhom jinfurmaw minnufih lill-Iraq bi kwalunkwe bidla fil-pożizzjoni tagħhom, li f'dan il-każ ikunu ser jibqgħu marbutin bid-dispożizzjonijiet tal-Ftehim f'isimhom stess. L-istess japplika għad-Danimarka, f'konformità mal-Protokoll Nru 22 dwar il-pożizzjoni tad-Danimarka anness ma' dawk it-Trattati,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim ta’ Sħubija u Koperazzjoni bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Iraq, min-naħa l-oħra, huwa b'dan awtorizzat f’isem l-Unjoni, soġġett għall-konklużjoni tal-Ftehim imsemmi.
   It-test tal-Ftehim huwa mehmuż ma’ din id-deċiżjoni.
   Artikolu 2
   Il-President tal-Kunsill huwa b'dan awtorizzat li jaħtar il-persuna/persuni bis-setgħa li tiffirma/jiffirmaw il-Ftehim f'isem l-Unjoni.
   Artikolu 3
   Sakemm jitlestew il-proċeduri meħtieġa għad-dħul fis-seħħ tiegħu, l-Artikolu 2, u t-Titoli II, III, u V tal-Ftehim għandhom jiġu applikati provviżorjament, f'konformità mal-Artikolu 117 tal-Ftehim sal-punt biss fejn jikkonċerna kwistjonijiet li jaqgħu fi ħdan il-kompetenza tal-Unjoni, mill-ewwel jum tat-tielet xahar wara d-data li fiha l-Unjoni u l-Iraq ikunu nnotifikaw lil xulxin bit-tlestija tal-proċeduri neċessarji għall-applikazzjoni provviżorja.
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta’ Diċembru 2011.

            Għall-Kunsill

            Il-President

         M. DOWGIELEWICZ


title: 2011/371/UE: Deċiżjoni tal-Kunsill tal- 20 ta’ Ġunju 2011 li taħtar membru supplenti Awstrijak fil-Kumitat tar-Reġjuni

text:
               25.6.2011

               MT

               Il-Ġurnal Uffiċjali tal-Unjoni Ewropea

               L 166/27

         DEĊIŻJONI TAL-KUNSILL
   tal-20 ta’ Ġunju 2011
   li taħtar membru supplenti Awstrijak fil-Kumitat tar-Reġjuni
   (2011/371/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Awstrijak,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015 .

               (2)

               Konsegwentement għat-tmiem tal-mandat tas-Sinjura Johanna MIKL-LEITNER, saret vakanti pożizzjoni ta’ membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Is-segwenti hija b’dan maħtura membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               —

               Is-Sinjura Barbara SCHWARZ, Amt der NÖ Landesregierung.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-20 ta’ Ġunju 2011.

            Għall-Kunsill

            Il-President

         MATOLCSY Gy.

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


Avviż Legali Importanti

|

32005D0599

Deċiżjoni tal-Kunsill tat- 21 ta' Ġunju 2005 dwar l-iffirmar, f'isem il-Komunità Ewropea, tal-Ftehim li jemenda l-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit- 23 ta' Ġunju 2000

Official Journal L 209 , 11/08/2005 P. 0026 - 0026 Official Journal L 168 , 21/06/2006 P. 0032 - 0032

		Deċiżjoni tal-Kunsilltat- 21 ta' Ġunju 2005dwar l-iffirmar, f'isem il-Komunità Ewropea, tal-Ftehim li jemenda l-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit- 23 ta' Ġunju 2000(20005/599/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 310 tiegħu, flimkien mat-tieni sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi(1) Il-Kunsill, permezz tad-Deċiżjoni tiegħu tas- 27 ta' April 2004, awtorizza lill-Kummissjoni biex jiftaħ negozjati ma' l-Istati ACP bil-għan li jiġi emendat il-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit- 23 ta' Ġunju 2000 [1] (minn hawn 'il quddiem imsejjaħ "il-Ftehim ta' Cotonou"). In-negozjati ġew konklużi fi Frar 2005.(2) Il-Ftehim li jemenda l-Ftehim ta' Cotonou għandu għalhekk jiġi iffirmat f'isem il-Komunità Ewropea,IDDEĊIEDA KIF ĠEJ:Artikolu 1L-iffirmar tal-Ftehim li jemenda l-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit- 23 ta' Ġunju 2000, flimkien mad-dikjarazzjonijiet magħmula mill-Komunità unilateralment jew konġuntement ma’ Partijiet oħra, li huma mehmużin ma’ l-Att Finali, huwa b'dan approvat f’isem il-Komunità, suġġett għad-Deċiżjoni tal-Kunsill dwar il-konklużjoni ta' l-imsemmi Ftehim.It-testi tal-Ftehim u ta' l-Att Finali huma mehmużin ma' din id-Deċiżjoni.Artikolu 2Il-President tal-Kunsill huwa b'dan awtorizzat li jaħtar il-persuna mogħtija s-setgħa li tiffirma l-Ftehim f’isem il-Komunità, suġġett għall-konklużjoni tiegħu.Magħmul fil-Lussemburgu, nhar il- 21 ta’ Ġunju 2005.Il-KunsillIl-PresidentF. Boden[1] ĠU L 317, 15.12.2000, p. 3.Ftehim kif rettifikat bil-ĠU L 385, 29.12.2004, p. 88.--------------------------------------------------


title: Deċizjoni tal-Kunsill tas- 27 ta' Novembru 2008 li timplimenta l-Azzjoni Konġunta 2007/749/PESK dwar il-Missjoni tal-Pulizija tal-Unjoni Ewropea (EUPM) fil-Bosnja u Ħerzegovina

text:
               28.11.2008

               MT

               Il-Ġurnal Uffiċjali ta’ l-Unjoni Ewropea

               L 318/14

         DEĊIZJONI TAL-KUNSILL
   tas-27 ta' Novembru 2008
   li timplimenta l-Azzjoni Konġunta 2007/749/PESK dwar il-Missjoni tal-Pulizija tal-Unjoni Ewropea (EUPM) fil-Bosnja u Ħerzegovina
   (2008/890/PESK)
   IL-KUNSILL TAL-UNJONI EWROPEA,
   Wara li kkunsidra l-Azzjoni Konġunta tal-Kunsill 2007/749/PESK tad-19 ta’ Novembru 2007 dwar il-Missjoni tal-Pulizija tal-Unjoni Ewropea (EUPM) fil-Bosnja u Ħerzegovina (1), u b’mod partikolari l-Artikolu 12(1) tagħha, flimkien mat-tielet inċiż tal-Artikolu 23(2) tat-Trattat dwar l-Unjoni Ewropea,
   Billi:

               (1)

               Fid-19 ta’ Novembru 2007, il-Kunsill addotta l-Azzjoni Konġunta 2007/749/PESK, li tipprevedi li l-EUPM għandha tinżamm sal-31 ta’ Diċembru 2009. Il-baġits għall-2008 u l-2009 għandhom jiġu deċiżi fuq bażi annwali.

               (2)

               Il-mandat tal-EUPM ser ikun eżegwit fil-kuntest ta’ sitwazzjoni li tista’ tmur għall-agħar u li tista’ tkun ta’ ħsara għall-objettivi tal-Politika Estera u ta’ Sigurtà Komuni kif stabbilit fl-Artikolu 11 tat-Trattat,

         IDDEĊIEDA KIF ĠEJ:
   Artikolu 1
   1.   L-ammont ta’ referenza finanzjarja li għandu jkopri l-ispejjeż marbutin mal-implimentazzjoni tal-Azzjoni Konġunta 2007/749/PESK għandu jkun ta’ EUR 12 400 000 għall-2009.
   2.   Il-ġestjoni tal-ispejjeż finanzjarji għall-ammont imsemmi fil-paragrafu 1 għandha ssir skond il-proċeduri u r-regoli applikabbli għall-baġit ġenerali tal-Unjoni Ewropea.
   Artikolu 2
   Din id-Deċiżjoni għandha tieħu effett fil-jum tal-adozzjoni tagħha.
   Artikolu 3
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Brussell, 27 ta’ Novembru 2008.

            Ghall-Kunsill

            Il-President

         M. ALLIOT-MARIE

      (1)  ĠU L 303, 21.11.2007, p. 40.


title: 2013/538/UE, Euratom: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/104

         DEĊIŻJONI TAL-PARLAMENT EWROPEW
   tas-17 ta’ April 2013
   dwar il-kwittanza għall-implimentazzjoni tal-baġit tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2011
   (2013/538/UE, Euratom)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2011 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2011 (COM(2012) 436 – C7–0224/2012) (2),

               —

               wara li kkunsidra l-kontijiet annwali tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2011,

               —

               wara li kkunsidra r-rapport tal-Kummissjoni dwar is-segwitu għad-deċiżjoni ta’ kwittanza għas-sena finanzjarja 2010 (COM(2012) 585), u d-dokumenti ta’ ħidma tas-servizzi tal-Kummissjoni li jakkumpanjaw dan ir-rapport (SWD(2012) 340 u SWD(2012) 330),

               —

               wara li kkunsidra r-Rapport Annwali tal-Kummissjoni lill-Awtorità tal-Kwittanza dwar l-awditjar intern imwettaq fl-2011 (COM(2012) 563), u d-dokument ta’ ħidma tas-servizzi tal-Kummissjoni li jakkumpanja dan ir-rapport (SWD(2012) 283),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2011, flimkien mat-tweġibiet tal-Aġenzija (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2011 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 Frar 2013 dwar il-kwittanza li għandha tingħata lill-aġenziji eżekuttivi għall-implimentazzjoni tal-baġit għas-sena finanzjarja 2011 (05754/2013 – C7-0039/2013),

               —

               wara li kkunsidra l-Artikoli 317, 318 u 319 tat-Trattat dwar il-Funzjonament tal-Unjoni Ewropea kif ukoll l-Artikolu 106a tat-Trattat Euratom,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 55, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 62, 164, 165 u 166 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (7), u b’mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta’ Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (8), u b’mod partikolari l-Artikolu 66, l-ewwel u t-tieni subparagrafi, tiegħu,

               —

               wara li kkunsidra d-Deċiżjoni 2005/56/KE tal-Kummissjoni tal-14 ta’ Jannar 2005 li tistabbilixxi l-Aġenzija Eżekuttiva Edukattiva, Awdjoviżiva u Kulturali għat-tmexxija tal-azzjoni komunitarja fl-oqsma tal-edukazzjoni, l-awdjoviżwal u l-kultura fl-applikazzjoni tar-Regolament tal-Kunsill (KE) Nru 58/2003 (9),

               —

               wara li kkunsidra l-Artikolu 76 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A7-0116/2013),

               A.

               billi skont l-Artikolu 17(1) tat-Trattat dwar l-Unjoni Ewropea, il-Kummissjoni għandha teżegwixxi l-baġit u timmaniġġja l-programmi, u għandha tagħmel dan, skont l-Artikolu 317 tat-Trattat dwar il-Funzjonament tal-Unjoni Ewropea, f’kooperazzjoni mal-Istati Membri taħt ir-responsabilità tagħha stess, waqt li tikkunsidra l-prinċipju ta’ amministrazzjoni finanzjarja tajba,

               1.

               Jagħti l-kwittanza lid-Direttur tal-Aġenzija Eżekuttiva Edukattiva, Awdjoviżiva u Kulturali għall-implimentazzjoni tal-baġit għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni li hi parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima III – Il-Kummissjoni u aġenziji eżekuttivi;

               3.

               Jagħti istruzzjonijiet lill-President tiegħu biex jgħaddi din id-Deciżjoni, flimkien mad-Deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima III – Il-Kummissjoni u r-riżoluzzjoni li hi parti integrali minn dawn id-Deċiżjonijiet, lid-Direttur tal-Aġenzija Eżekuttiva Edukattiva, Awdjoviżiva u Kulturali, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 68, 15.3.2011.

      (2)  ĠU C 348, 14.11.2012, p. 1.

      (3)  ĠU C 388, 15.12.2012, p. 34.

      (4)  ĠU C 348, 14.11.2012, p. 130.

      (5)  ĠU L 248, 16.9.2002, p. 1.

      (6)  ĠU L 298, 26.10.2012, p. 1.

      (7)  ĠU L 11, 16.1.2003, p. 1.

      (8)  ĠU L 297, 22.9.2004, p. 6.

      (9)  ĠU L 24, 27.1.2005, p. 35.


title: Deċiżjoni tal-Kummissjoni ta' l- 14 ta' Lulju 2006 li tistabbilixxi Grupp ta' Reviżjoni tal-Konsulenza dwar Normi fil-qasam tal-kontabilità biex jagħti parir lill-Kummissjoni dwar l-oġġettività u n-newtalità ta' l-opinjonijiet tal-Grupp Konsultattiv Ewropew għall-Informazzjoni Finanzjarja (EFRAG)

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               993

         DEĊIŻJONI TAL-KUMMISSJONI
   ta' l-14 ta' Lulju 2006
   li tistabbilixxi Grupp ta' Reviżjoni tal-Konsulenza dwar Normi fil-qasam tal-kontabilità biex jagħti parir lill-Kummissjoni dwar l-oġġettività u n-newtalità ta' l-opinjonijiet tal-Grupp Konsultattiv Ewropew għall-Informazzjoni Finanzjarja (EFRAG)
   (2006/505/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Il-livell għoli ta' trasparenza u komparabilità fir-rappurtar finanzjarju għall-kumpaniji nnegozjati fi swieq pubbliċi tal-Komunità huwa meħtieġ biex jinbena suq tal-kapitali integrat li jopera b'mod effikaċi, mingħajr intoppi u effiċjenti.

               (2)

               Ir-Regolament 1606/2002 adottat fid-19 ta' Lulju 2002 tal-parlament Ewropew u tal-Kunsill (1), biex jikkontribwixxi għal funzjonament aħjar tas-suq intern, jipprovdi li l-kumpaniji elenkati f'suq regolat għandhom iħejju il-kontijiet konsolidati tagħhom konformement ma' ġabra waħdanija ta' prinċipji dinjin tal-kontabilità, komunement imsemmija Standards Internazzjonali dwar ir-Raportaġġ Finanzjarju (International Financial Reporting Standards, IFRS) Fil-premessa 10, dan ir-Regolament jipprevedi l-ħolqien ta' kumitat tekniku tal-kontabilità li għandu jipprovdi sostenn u l-esperjenza lill-Kummissjoni fl-assesjar ta' l-istandards internazzjonali tal-kontabilità.

               (3)

               Il-Grupp Konsultattiv Ewropew għall-Informazzjoni Finanzjarja (EFRAG) twaqqaf f'Marzu 2001 mill-organizzazzjonijiet li jirrappreżentaw lill-preparaturi, l-utenti u l-professjonijiet tal-kontabilità involuti fil-proċess ta' rappurtar finanzjarju. L-EFRAG jipprovdi opinjonijiet dwar jekk in-norma jew l-interpretazzjoni għandhiex tiġi approvata bil-liġi Komunitarja u, partikolarment, bir-rekwiżiti tar-Regolament 1606/2002 rigward ftehim, relevanza, fiduċja u komparabbilità kif ukoll il-prinċipju ta' stampa vera u ġusta kif stabbilit fid-Direttiva 78/660 (2) u d-Direttiva 83/349 (3).

               (4)

               Billi l-EFRAG huwa korp privat, huwa importanti għall-kwalità għolja, it-trasparenza u l-kredibilità tal-proċess ta' approvazzjoni li tkun stabbilita infrastruttura istituzzjonali xierqa li tiggarantixxi li l-parir ta' approvazzjoni tagħha jkun oġġettiv u bbilinċjat.

               (5)

               F'dan il-kuntest, il-Kummissjoni tqis li għandu jitwaqqaf Grupp ta' Reviżjoni tal-Konsulenza dwar Normi fil-qasam tal-kontabiltà magħmul minn esperti indipendenti u rappreżentanti ta' livell għoli minn korpi nazzjonali ta' standardizzazzjoni biex iservi bħala korp li jeżamina l-parir ta' approvazzjoni mressaq mill-EFRAG bil-għan li jivvaluta jekk il-kontenut tiegħu huwiex ibbilanċjat u oġġettiv.

         ADOTTAT DIN ID-DEĊIŻJONI:
   Artikolu 1
   Huwa stabblit grupp ta' esperti mhux governattivi fil-qasam tal-kontabilità, minn hawn 'il quddiem imsemmi “il-grupp”.
   Artikolu 2
   Mandat
   Ir-rwol tal-grupp għandu jikkonsisti fl-għoti ta' pariri lill-Kummissjoni, qabel ma din tieħu deċiżjoni dwar approvazzjoni, dwar jekk l-opinjonjiet ta' l-EFRAG dwar l-approvazzjoni ta' Standards Internazzjonali dwar ir-Raportaġġ Finanzjarju (IFRS) u Interpretazzjonijiet tal-Kumitati Internazzjonali dwar ir-Raportaġġ Finanzjarju (IFRICs) humiex ibbilinċjati u oġġettivi.
   Artikolu 3
   Kompożizzjoni — Nomina
   1.   Il-grupp għandu jkun kompost minn massimu seba' membri.
   2.   Il-Kummissjoni għandha tinnomina l-membri tal-grupp minn fost esperti indipendenti li l-esperjenza u l-kompetenza tagħhom fil-qasam tal-kontabilità, partikolarment fi kwistjonijiet dwar il-rappurtar finanzjarju, huma ampjament rikonoxxuti fuq livell Komunitarju. Il-membri għandhom jintgħażlu fuq il-bażi ta' proposti eliġibbli mressqa wara s-sejħa għal applikazzjonijiet ippubblikata fuq il-websajt tad-DĠ għas-Suq Intern u s-Servizzi.
   3.   Il-Kummissjoni għandha tqis il-kriterji li ġejjin meta tivvaluta l-applikazzjonijiet:

               —

               kompetenza ppruvata u esperjenza teknika ta' livell għoli, anki f'livell Ewropew u/jew internazzjonali, fil-qasam tal-kontabilità, partikolarment fi kwistjonijiet dwar il-rappurtar finanzjarju;

               —

               indipendenza;

               —

               il-ħtieġa għal kompożizzjoni bbilanċjata f'termini ta' l-oriġini ġeografika, il-parità bejn is-sessi (4), il-funzjonijiet u d-daqs ta' l-impriżi jew korpi kkonċernati;

         4.   Il-membri huma nnominati f'kapaċità personali u hu mistenni minnhom li jagħtu parir lill-Kummissjoni indipendentement minn kull influwenza esterna. Il-membri m'għandhomx jipparteċipaw fix-xogħol ta' l-EFRAG, la qabel in-nomina tal-grupp u lanqas matul iż-żmien tal-kariga tagħhom.
   5.   Kull sena, il-membri għandhom jiddikjaraw bil-miktub li jaġixxu fl-interess pubbliku kif ukoll jindikaw l-assenza jew l-eżistenza ta' kwalunkwe interess li jista' jikkomprometti l-indipendenza u l-oġġettività tagħhom.
   6.   Il-membri tal-grupp huma nnominati għal kariga ta' 3 snin li tista' tiġġedded. Ir-regoli ta' proċedura tal-grupp jistgħu jipprevedu tiġdid parzjali tal-membri kull sena fi gruppi ta' 2 jew 3.
   7.   F'każ ta' riżenja ta' membru tal-Grupp tul iż-żmien tal-kariga, kif ukoll meta membru ma jibqax kapaċi jikkontribwixxi b'mod effikaċi għax-xogħlijiet tal-grupp jew ma jikkonformax mal-kundizzjonijiet stabbiliti fil-paragrafi 3 u 4, jew l-Artikolu 287 tat-Trattat, il-Kummissjoni għandha tinnomina membru ġdid tal-Grupp skond il-paragrafi 3 u 4 għall-bqija tal-mandat tiegħu jew tagħha.
   8.   L-ismijiet tal-membri nominati mill-Kummissjoni għandu jiġi ppubblikat fis-sit ta' l-Internet tad-DĠ għas-Suq Intern u s-Servizzi. L-ismijiet tal-membri għandhom jinġabru, jiġu pproċessati u ppubblikati skond ir-Regolament (KE) Nru 45/2001 (5).
   Artikolu 4
   Operat
   1.   Il-grupp għandu jkun ippresjedut minn wieħed mill-membri tiegħu. Il-president għandu jintgħażel b'maġġoranza sempliċi għal perjodu ta' sena.
   2.   Ir-rappreżentant tal-Kummissjoni se jgħin fil-laqgħat tal-grupp u jista' jipparteċipa fid-dibattiti. Uffiċjali tal-Kummissjoni oħrajn interessati fil-kwistjonijiet diskussi mill-grupp jistgħu wkoll jattendu għal-laqgħat tiegħu.
   3.   Wara li tasallu l-opinjoni ta' l-EFRAG dwar l-approvazzjoni ta' l-IFRS jew ta' l-IFRICs, il-grupp għandu jagħti l-parir tiegħu dwar jekk l-opinjoni ta' l-EFRAG hijiex oġġettiva u bbilanċjata.
   4.   Il-grupp għandu jagħti l-parir tiegħu lill-Kummissjoni fl-iqsar żmien, li ma għandux ikun itwal minn 3 ġimgħat mid-data li fiha tasallu l-opinjoni ta' l-EFRAG. F'ċirkostanzi eċċezzjonali, partikolarment meta l-kwistjoni tkun kumplessa, dan il-perjodu jista' jiġi estiż għal erba' ġimgħat.
   5.   Il-parir finali tal-grupp għandu jiġi ppubblikat fuq il-websajt ta' l-Internet tal-Kummissjoni.
   6.   Meta l-grupp jidentifika punt problematiku partikolari, il-president tal-grupp, qabel ma l-grupp joħroġ il-parir finali, għandu jiftaħ djalogu ma' l-EFRAG bil-għan li jsolvi l-kwistjoni. Il-Kummissjoni tista' tassisti fit-taħdidiet bejn il-grupp u l-EFRAG bil-għan li tistabbilixxi soluzzjoni bilanċjata.
   7.   Il-President tal-Grupp Konsultatttiv Tekniku (TEG) ta' l-EFRAG jista' jattendi l-laqgħat tal-grupp bħala osservatur. Il-president jew ir-rappreżentant tal-Kummissjoni jista' jistieden esperti jew osservaturi b'kompetenza speċifika f'suġġett fuq l-aġenda biex jipparteċipaw fix-xogħlijiet tal-grupp meta dan ikun utli u/jew neċessarju.
   8.   L-informazzjoni miksuba mill-parteċipazzjoni fix-xogħlijiet tal-grupp ma tistax tinkixef, jekk, fil-fehma tal-Kummissjoni, dik l-informazzjoni tittratta kwistjonijiet kunfidenzjali.
   9.   Il-grupp għandu jadotta r-regoli ta' proċedura tiegħu abbażi tar-regoli standard ta' proċedura adottati mill-Kummissjoni (6).
   10.   Barra mid-dokumenti msemmija f'dan l-Artikolu, il-Kummissjoni tista' tippubblika fuq l-Internet, fil-lingwa oriġinali tad-dokument ikkonċernat, kwalunkwe sinteżi, konklużjoni, jew konklużjoni parzjali jew dokument ta' ħidma tal-grupp.
   Artikolu 5
   Spejjeż tal-laqgħat
   L-ispejjeż tal-vjaġġ u, fejn meħtieġ, ta' l-għajxien imħallsa mill-membri, l-esperti u l-osservaturi fl-ambitu ta' l-attivitajiet tal-grupp jiġu rimborżati mill-Kummissjoni f'konformità mar-regoli tal-Kummissjoni dwar il-rimborż ta' spejjeż għal esperti esterni.
   Il-membri, l-esperti u l-osservaturi m'għandhomx jitħallsu għas-servizzi mogħtija.
   L-ispejjeż għal-laqgħat jiġu rimborżati fil-limiti tal-baġit annwali allokat għall-grupp mis-servizzi kompetenti tal-Kummissjoni.
   Artikolu 6
   Applikabilità
   Din id-deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.
   Għandha tibqa' tapplika sa 13.7.2009. Il-Kummissjoni għandha tiddeċiedi dwar estensjoni possibbli qabel din id-data.

      Magħmul fi Brussell, nhar l-14 ta' Lulju 2006.

            Għall-Kummissjoni

         Charlie MCCREEVY

            Membru tal-Kummissjoni

      (1)  ĠU L 243, 11.9.2002, p. 1.

      (2)  ĠU L 222, 14.8.1978, p. 11. Direttiva kif l-aħħar emendata bid-Direttiva 2006/43/KE tal-Parlament Ewropew u tal-Kunsill (ĠU L 157, 9.6.2006, p. 87).

      (3)  ĠU L 193, 18.7.1983, p. 1. Direttiva kif l-aħħar emendata bid-Direttiva 2006/43/KE.

      (4)  Id-Deċiżjoni tal-Kummissjoni tad-19 ta' Ġunju 2000 dwar il-bilanċ bejn is-sessi fil-kumitati u l-gruppi ta' l-esperti stabbiliti minnha (ĠU L 154, 27.6.2000, p. 34).

      (5)  ĠU L 8, 12.1.2001, p. 1.

      (6)  L-Anness III tad-dokument SEC(2005)1004.


title: Deċiżjoni tal-Kunsill (PESK) 2016/628 tal-21 ta' April 2016 li taġġorna u temenda l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li temenda d-Deċiżjoni (PESK) 2015/2430

text:
               22.4.2016

               MT

               Il-Ġurnal Uffiċjali tal-Unjoni Ewropea

               L 106/24

         DEĊIŻJONI TAL-KUNSILL (PESK) 2016/628
   tal-21 ta' April 2016
   li taġġorna u temenda l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li temenda d-Deċiżjoni (PESK) 2015/2430
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-27 ta' Diċembru 2001, il-Kunsill adotta l-Pożizzjoni Komuni 2001/931/PESK (1).

               (2)

               Fil-21 ta' Diċembru 2015, il-Kunsill adotta d-Deċiżjoni (PESK) 2015/2430/ (2) li taġġorna l-lista ta' persuni, gruppi u entitajiet soġġetti għall-Artikoli 2, 3, u 4 tal-Pożizzjoni Komuni 2001/931/PESK (“il-lista”).

               (3)

               Il-Kunsill iddetermina li m'għadx hemm raġunijiet biex entità waħda tinżamm fuq il-lista.

               (4)

               Il-lista għandha għalhekk tiġi aġġornata skont dan,

         ADOTTA DIN ID-DEĊIŻJONI:
   Artikolu 1
   L-Anness għad-Deċiżjoni (PESK) 2015/2430 għandu jiġi emendat kif jidher fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, il-21 ta' April 2016.

            Għall-Kunsill

            Il-President

         G.A. VAN DER STEUR

      (1)  Il-Pożizzjoni Komuni tal-Kunsill 2001/931/PESK tas-27 ta' Diċembru 2001 dwar l-applikazzjoni ta' miżuri speċifiċi fil-ġlieda kontra t-terroriżmu (ĠU L 344, 28.12.2001, p. 93).

      (2)  Id-Deċiżjoni tal-Kunsill (PESK) 2015/2430 tal-21 ta' Diċembru 2015 li taġġorna l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li tħassar id-Deċiżjoni (PESK) 2015/1334 (ĠU L 334, 22.12.2015, p. 18).

      ANNESS
      L-entità elenkata hawn taħt hija mħassra mil-lista li tinsab fl-Anness għad-Deċiżjoni (PESK) 2015/2430:
      II.   GRUPPI U ENTITAJIIET

                  12.

                  Il-“Federazzjoni Internazzjonali taż-Żgħażagħ Sikh” — “ISYF”.


title: 2012/46/UE: Deċiżjoni tal-Kunsill tat- 23 ta’ Jannar 2012 dwar it-tnedija ta’ skambju awtomatizzat ta’ data fir-rigward ta’ data dattiloskopika fil-Pajjiżi l-Baxxi

text:
               28.1.2012

               MT

               Il-Ġurnal Uffiċjali tal-Unjoni Ewropea

               L 26/32

         DEĊIŻJONI TAL-KUNSILL
   tat-23 ta’ Jannar 2012
   dwar it-tnedija ta’ skambju awtomatizzat ta’ data fir-rigward ta’ data dattiloskopika fil-Pajjiżi l-Baxxi
   (2012/46/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal- kooperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (1), b’mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta’ Ġunju 2008 dwar l-implimentazzjoni tad-Deċiżjoni 2008/615/ĠAI (2), b’mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               F’konformità mal-Protokoll dwar id-Dispożizzjonijiet Transitorji anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, il-korpi, l-uffiċċji u l-aġenziji tal-Unjoni adottati qabel id-dħul fis-seħħ tat-Trattat ta’ Lisbona huma ppreservati sakemm dawk l-atti jiġu revokati, annullati jew emendati fl-implimentazzjoni tat-Trattati.

               (2)

               U kif meħtieġ,l-Artikolu 25 tad-Deċiżjoni 2008/615/ĠAI huwa applikabbli u l-Kunsill irid jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta’ dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprovdi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta’ rapport ta’ evalwazzjoni bbażat fuq kwestjonarju. Fir-rigward tal-iskambju awtomatizzat ta’ data f’konformità mal-Kapitolu 2 tad-Deċiżjoni 2008/615/ĠAI, ir-rapport ta’ evalwazzjoni għandu jiġi bbażat fuq żjara ta’ evalwazzjoni u eżerċizzju pilota.

               (4)

               Kif meħtieġ fil-Kapitolu 4, punt 1.1, tal-Anness għad-Deċiżjoni 2008/616/ĠAI, il-kwestjonarju mfassal mill-Grupp ta’ Ħidma rilevanti tal-Kunsill jikkonċerna kull wieħed mill-iskambji awtomatizzati ta’ data u għandu jimtela minn Stat Membru hekk kif huwa jemmen li huwa jissodisfa l-prerekwiżiti għall-kondiviżjoni tad-data fil-kategorija rilevanti ta’ data.

               (5)

               Il-Pajjiżi l-Baxxi kkompletaw il-kwestjonarju dwar il-protezzjoni tad-data u l-kwestjonarju dwar l-iskambju ta’ data dattiloskopika.

               (6)

               Il-Pajjiżi l-Baxxi wettqu b’suċċess eżerċizzju pilota mal-Ġermanja.

               (7)

               Saret żjara ta’ evalwazzjoni fil-Pajjiżi l-Baxxi u sar rapport dwar iż-żjara ta’ evalwazzjoni mill-iskwadra ta’ evalwazzjoni Ġermaniża li ntbagħat lill-Grupp ta’ Ħidma rilevanti tal-Kunsill.

               (8)

               Rapport ta’ evalwazzjoni ġenerali, li jagħti sintesi tar-riżultati tal-kwestjonarju, iż-żjara ta’ evalwazzjoni u l-eżerċizzju pilota dwar l-iskambju ta’ data dattiloskopika ġie ppreżentat lill-Kunsill,

         ADOTTA DIN ID-DEĊIŻJONI:
   Artikolu 1
   Għall-finijiet ta’ tiftix awtomatizzat ta’ data dattiloskopika, il-Pajjiżi l-Baxxi implimentat bis-sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata li tirċievi u tforni data personali skont l-Artikolu 9 ta’ dik id-Deċiżjoni mil-jum tad-dħul fis-seħħ ta’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-23 ta’ Jannar 2012.

            Għall-Kunsill

            Il-President

         M. GJERSKOV

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: Id-Deċiżjoni tal-Kunsill tat-18 ta' Settembru 1989 li taċċetta għan-nom tal-Komunità ir-riżoluzzjoni tal-Kumitat tat-Trasport Intern tal-Kummissjoni Ekonomika għall-Ewropa li tikkonċerna l-miżuri ta' għajnuna teknika għall-implimentazzjoni tal-Konvenzjoni Internazzjonali dwar l-Armonizzazzjoni tal-Kontrolli ta' Merkanzija fuq il-Fruntiera

text:
Avviż Legali Importanti

|

31989D0526

Official Journal L 273 , 22/09/1989 P. 0027 - 0028 Finnish special edition: Chapter 2 Volume 7 P. 0082  Swedish special edition: Chapter 2 Volume 7 P. 0082

		Id-Deċiżjoni tal-Kunsilltat-18 ta' Settembru 1989li taċċetta għan-nom tal-Komunità ir-riżoluzzjoni tal-Kumitat tat-Trasport Intern tal-Kummissjoni Ekonomika għall-Ewropa li tikkonċerna l-miżuri ta' għajnuna teknika għall-implimentazzjoni tal-Konvenzjoni Internazzjonali dwar l-Armonizzazzjoni tal-Kontrolli ta' Merkanzija fuq il-Fruntiera(89/526/KEE)IL-KUNSILL TAL-KOMUNITAJIET EWROPEJ,Wara li kkunsidra it-Trattat li jwaqqaf il-Komunità Ekonomika Ewropea, u b'mod partikolari l-Artikolu 113 tiegħu,Wara li kkunsidra r-rakkomandazzjoni mill-Kummissjoni,Billi l-Konvenzjoni Internazzjonali dwar l-Armonizzazzjoni ta' Kontrolli ta' Merkanzija fuq il-Fruntiera kienet approvata mill-Komunità permezz tar-Regolament (KEE) Nru 1262/84 [1] u mdaħħla fis-seħħ fit-12 ta' Settembru 1987;Billi l-għan tar-riżoluzzjoni tal-Kumitat tat-Trasport Intern tal-Kummissjoni Ekonomika għall-Ewropa li tikkonċerna miżuri ta' għajnuna teknika għall-implimentazzjoni tal-Konvenzjoni Internazzjonali dwar l-Armonizzazzjoni ta' Kontrolli ta' Merkanzija fuq il-Furntiera hija l-faċilitazzjoni tal-kummerċ internazzjonali billi l-pajjiżi li qed jiżviluppaw jiġu provduti, fuq talba tagħhom u fuq kondizzjonijiet miftiemha komunement, kull għajnuna teknika meqjusa neċessarja għall-implimentazzjoni ta' l-imsemmija Konvenzjoni;Billi l-Komunita hija interessata fl-iffaċilitar tal-kummerċ internazzjonali permezz ta' l-armonizzazzjoni ta' kontrolli ta' merkanzija fuq il-fruntiera;Billi r-riżoluzzjoni in kwistjoni tista tiġi aċċettata mill-Komunità b'effett immedjat,IDDEĊIEDIET DAN LI ĠEJ:L-Artikolu 1Ir-riżoluzzjoni adottata mill-Kumitat tat-Trasport Intern tal-Kummissjoni Ekonomika għall-Ewropa ta' l-4 ta' Frar 1983 li tikkonċerna l-miżuri ta' għajnuna teknika għall-implimentazzjoni tal-Konvenzjoni Internazzjonali dwar l-Armonizzazzjoni tal-Kontrolli ta' Merkanzija fuq il-Fruntiera hija b'dan aċċettata għan-nom tal-Komunità b'effett immedjat.It-test tar-riżoluzzjoni huma mehmuz ma' din id-DeċiżjoniArtikolu 2Il-President tal-Kunsill għandu jinnomina l-persuna li jkollha s-setgħa li tinnotifika lis-Segretarju Eżekuttiv tal-Kunsill ta' Kooperazzjoni Doganali bl-aċċettazzjoni mill-Komunita, b'effett immedjat, tar-rakkomandazzjoni li hemm riferenza għaliha fl-Artikolu 1.Magħmul fi Brussell, 18 ta' Settembru 1989.Għall-KunsillIl-PresidentE. Cresson[1] ĠU L 126, tat-12.5.1984, p. 1.--------------------------------------------------MIŻURI TA' GĦAJNUNA TEKNIKA GĦALL-IMPLIMENTAZJONI TAL-KONVENZJONI INTERNAZZJONALI DWAR IL-KONTROLLI TA' MERKANZIJA FUQ IL-FRUNTIERIRIŻOLUZZJONI Nru 230adottata mill-Kumitat tat-Trasport Intern fl-4 ta' Frar 1983IL-KUMITAT TAT-TRASPORT INTERN, WAQTLI JŻOMM F'MOĦĦU l-Konvenzjoni Internazzjonali dwar l-Armonizzazzjoni ta' Kontrolli ta' Merkanzija fuq il-Fruntiera (Ġinevra 1983),WAQT LI JESPRIMI X-XEWQA li l-akbar numru possibli ta' pajjiżi għandu jkun kapaċi li jaċċedi għall-Konvenzjoni u li d-dispożizzjonijiet tagħha għandhom dalwaqt jiddaħħlu fis-seħħ,JIRRAKKOMANDA li l-Partijiet Kontraenti għall-Konvenzjoni għandhom jipprovaw li jfornu lill-pajjiżi li qed jiżviluppaw, fuq talba tagħhom u skond kondizzjonijiet miftiehma komunement, kull għajnuna teknika meqjusa neċessarja għall-implimentazzjoni ta' l-imsemmija Konvenzjoni,JITLOB lis-Segretarju Eżekuttiv tal-Kummissjoni Ekonomika għall-Ewropa biex iġib din ir-riżoluzzjoni għall-attenzjoni tal-kummissjonijiet reġjonali ekonomiċi l-oħra u korpi kompetenti tal-Ġnus Maqgħuda, bi stedina li jagħtu kont tagħha meta jħejju u jwettqu l-programmi tagħhom ta' għajnuna teknika,JITLOB lill-gvernijiet biex jinnotifikaw lis-Segretarju Eżekutiv, jekk possibli sa l-1 ta' April 1985 jekk jaċċettawx din ir-riżoluzzjoni,JITLOB lis-Segretarju Eżekuttiv li jiċċirkola r-risposti li jirċievi mill-gvernijiet.--------------------------------------------------


title: 2009/646/KE: Deċiżjoni tal-Parlament Ewropew tat- 23 ta’ April 2009 dwar l-għeluq tal-kontijiet tal-Aġenzija Ewropea tal-Mediċini għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/121

         DEĊIŻJONI TAL-PARLAMENT EWROPEW
   tat-23 ta’ April 2009
   dwar l-għeluq tal-kontijiet tal-Aġenzija Ewropea tal-Mediċini għas-sena finanzjarja 2007
   (2009/646/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea tal-Mediċini għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea tal-Mediċini għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6–0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004 li jistabbilixxi proċeduri tal-Komunità għall-awtorizzazzjoni u s-superviżjoni ta’ prodotti mediċinali għall-użu mill-bniedem u mill-veterinarji u li jistabbilixxi Aġenzija Ewropea għall-Mediċini (4), u b’mod partikolari, l-Artikolu 68 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A6-0162/2009),

               1.

               Jinnota li l-kontijiet annwali definittivi tal-Aġenzija Ewropea tal-Mediċini huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Aġenzija Ewropea tal-Mediċini għas-sena finanzjarja 2007;

               3.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur Eżekuttiv tal-Aġenzija Ewropea tal-Mediċini, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 10.

      (2)  ĠU C 311, 5.12.2008, p. 27.

      (3)  ĠU L 248, 16.9.2002, p. 1.

      (4)  ĠU L 136, 30.4.2004, p. 1.

      (5)  ĠU L 357, 31.12.2002, p. 72.


title: 2014/295/UE: Deċiżjoni tal-Kunsill tas- 17 ta’ Marzu 2014 dwar l-iffirmar, f’isem l-Unjoni Ewropea, u l-applikazzjoni provviżorja tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tal-Preambolu, Artikolu 1, u Titoli I, II u VII tiegħu

text:
               29.5.2014

               MT

               Il-Ġurnal Uffiċjali tal-Unjoni Ewropea

               L 161/1

         DEĊIŻJONI TAL-KUNSILL
   tas-17 ta’ Marzu 2014
   dwar l-iffirmar, f’isem l-Unjoni Ewropea, u l-applikazzjoni provviżorja tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tal-Preambolu, Artikolu 1, u Titoli I, II u VII tiegħu
   (2014/295/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 31(1) u l-Artikolu 37 tiegħu, flimkien mal-Artikolu 218(5) u t-tieni subparagrafu tal-Artikolu 218(8) tat-Trattat dwar il-Funzjonament tal-Unjoni Ewropea,
   Wara li kkunsidra t-Trattat dwar il-Funzjonament tal-Unjoni Ewropea u, b’mod partikolari l-Artikolu 217, flimkien mal-Artikolu 218(5) u t-tieni subparagrafu tal-Artikolu 218(8) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fit-22 ta’ Jannar 2007, il-Kunsill awtorizza lill-Kummissjoni biex tiftaħ negozjati mal-Ukraina għall-konklużjoni ta’ ftehim ġdid bejn l-Unjoni u l-Ukraina biex jissostitwixxi l-Ftehim ta’ Sħubija u Kooperazzjoni (1).

               (2)

               B’kont meħud tar-relazzjoni storikament stretta u r-rabtiet li progressivament isiru mill-qrib bejn il-Partijiet, kif ukoll ix-xewqa tagħhom li jsaħħu u jwessgħu r-relazzjonijiet b’mod ambizzjuż u innovattiv, in-negozjati dwar il-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (minn hawn ’il quddiem “il-Ftehim”) ġew konklużi b’suċċess bl-inizjalar tal-Ftehim fl-2012.

               (3)

               Il-Ftehim għandu jiġi ffirmat f’isem l-Unjoni u l-Att Finali mehmuħ ma’ din id-Deċiżjoni għandu jiġi approvat. Il-Ftehim għandu jiġi applikat parzjalment, fuq bażi provviżorja, skont l-Artikolu 486 tiegħu, li jipprovdi għall-applikazzjoni provviżorja tal-Ftehim qabel id-dħul fis-seħħ. sa meta jitlestew il-proċeduri għall-konklużjoni tiegħu.

               (4)

               L-applikazzjoni provviżorja ta’ partijiet tal-Ftehim ma tippreġudikax l-allokazzjoni tal-kompetenzi bejn l-Unjoni u l-Istati Membri tagħha taħt it-Trattati.

               (5)

               Il-Ftehim ma għandux jiġi interpretat bħala li jagħti xi drittijiet jew jimponi obbligi li jistgħu jiġu invokati direttament quddiem il-qrati u t-tribunali tal-Unjoni jew tal-Istati Membri.

               (6)

               Minħabba l-iżviluppi politiċi u sabiex jiġu implimentati d-deċiżjonijiet tal-laqgħa tal-Kunsill tal-Ewropa tas-6 ta’ Marzu 2014, hu maħsub li l-iffirmar tal-Ftehim ikun soġġett għall-Att Fianli,

         ADOTTA DIN ID-DEĊIŻJONI:
   Artikolu 1
   1.   L-iffirmar,f’isem l-Unjoni, tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (minn hawn ’il quddiem “il-Ftehim”) fir-rigward tal-Preambolu, l-Artikolu 1, it-Titoli I, II u VII tiegħu hawn qed jiġi awtorizzat, soġġett għall-konklużjoni tal-Ftehim imsemmi u skont l-Att Finali.
   2.   It-test tal-Ftehim huwa mehmuż ma’ din id-Deċiżjoni.
   Artikolu 2
   L-Att Finali mehmuż ma’ din id-Deċiżjoni għandu jiġi approvat f’isem l-Unjoni.
   Artikolu 3
   Il-President tal-Kunsill huwa b’dan awtorizzat jinnomina l-persuna jew persuni li jkollhom is-setgħa li jiffirmaw il-Ftehim u l-Att Finali f’isem l-Unjoni.
   Artikolu 4
   Sa meta l-Ftehim jidħol fis-seħħ, u skont l-Artikolu 486 tal-Ftehim u soġġett għan-notifiki previsti fih, il-partijiet segwenti tal-Ftehim għandhom jiġu applikati fuq bażi provviżorja bejn l-Unjoni Ewropea u l-Ukraina (2), iżda biss safejn dawn ikopru materji li jaqgħu fil-kompetenza tal-Unjoni, inklużi materji li jaqgħu fil-kompetenza tal-Unjoni għad-definizzjoni u l-implimentazzjoni ta’ politika estera u ta’ sigurtà komuni:

               —

               Titolu I,

               —

               l-Artikoli 4, 5 u 6 u Titolu II,

               —

               Titolu VII (għajr l-Artikolu 479(1)), safejn id-dispożizzjonijiet ta’ dak it-Titolu huma limitati biex tkun żgurata l-applikazzjoni provviżorja tal-Ftehim skont dan l-Artikolu.

         Artikolu 5
   Il-Ftehim ma għandux jiġi interpretat bħala li jagħti xi drittijiet jew jimponi xi obbligi li jistgħu jiġu invokati direttament quddiem il-qrati jew tribunali tal-Unjoni jew tal-Istati Membri.
   Artikolu 6
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-17 ta’ Marzu 2014.

            Għall-Kunsill

            Il-President

         C. ASHTON

      (1)  Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom u l-Ukraina (ĠU L 49, 19.2.1998, p. 3).

      (2)  Id-data minn meta l-Ftehim se jiġi applikat b’mod provviżorju se tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2009/684/KE: Deċiżjoni tal-Parlament Ewropew tat- 23 ta’ April 2009 dwar l-għeluq tal-kontijiet tal-Aġenzija Komunitarja għall-Kontroll tas-Sajd għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/205

         DEĊIŻJONI TAL-PARLAMENT EWROPEW
   tat-23 ta’ April 2009
   dwar l-għeluq tal-kontijiet tal-Aġenzija Komunitarja għall-Kontroll tas-Sajd għas-sena finanzjarja 2007
   (2009/684/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Komunitarja għall-Kontroll tas-Sajd għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Komunitarja għall-Kontroll tas-Sajd għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6–0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 768/2005 tas-26 ta’ April 2005 li jwaqqaf Aġenzija Komunitarja għall-Kontroll tas-Sajd (4), u b’mod partikolari l-Artikolu 36 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0179/2009),

               1.

               Jinnota li l-kontijiet annwali finali tal-Aġenzija Komunitarja għall-Kontroll tas-Sajd huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Aġenzija Komunitarja għall-Kontroll tas-Sajd għas-sena finanzjarja 2007;

               3.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur Eżekuttiv tal-Aġenzija Komunitarja għall-Kontroll tas-Sajd, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 78.

      (2)  ĠU C 311, 5.12.2008, p. 1.

      (3)  ĠU L 248, 16.9.2002, p. 1.

      (4)  ĠU L 128, 21.5.2005, p. 1.

      (5)  ĠU L 357, 31.12.2002, p. 72.